दिल्ली से करीब 100 किलोमीटर दूर मुजफ्फरनगर जिले के रतनपुरी गांव के हर्ष सोम (19 वर्ष) की पूरी पीठ पर दाने हैं तो कमर के नीचे के हिस्से में फंगल इंफेक्शन हो गया है। हर्ष के पड़ोसी मोनू के शरीर भर में दाद है। जगह जगह फुंसियां निकल गई हैं, जिसमें पस भरा है। गांव के ज्यादातर लोग इसी तरह के एलर्जी, दाद और सांस के रोग से परेशान हैं। अपनी साड़ी का पल्लू हटाते हुए मदनवती (55 वर्ष) जो पीठ दिखाती हैं। उसे देखकर आप समझ जाएंगे, इस गांव के लोग किस दर्द में जीने को मजबूर हैं। हर्ष जैसे लोग सिर्फ दाद-खाज़ खुजली के इलाज के नाम पर हर महीने 1500-2000 रुपए खर्च करते हैं।